*Միսիս Պերուջինիի դիմանկարը* (1880) Ջոն Էվերեթ Միլլեի
**Քեթրին Էլիզաբեթ Մաքրեդի Պերուջինի,** (հոկտեմբերի 29, 1839(1839-10-29), Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 9, 1929(1929-05-09), Լոնդոն, Միացյալ Թագավորություն) Վիկտորյական դարաշրջանի նկարչուհի, Քեթրին և Չարլզ Դիքենսների դուստրը։

Կենսագրություն
--------------

Իսկական անունը Քեթրին Դիքենս է, մականունը՝ Քեյթ կամ Քեյթի, նա Չարլզ Դիքենսի կրտսեր դուստրն էր, և ըստ քույրերի՝ ամենասիրելին։ Դիքենսը նրան անվանել է իր ընկերոջ՝ դերասան Ուիլյամ Մաքրեդիի պատվին։ Իր տաքարյունության համար նա ստացել էր «Lucifer Box» մականունը։

Նա փոքր տարիքում շատ է ճամփորդել ընտանիքի հետ և խաղացել է հոր մշակած սիրողական թատերական բեմադրություններում, ներառյալ 1857 թվականին Ուիլկի Քոլինզի «*The Frozen Deep»-*ում՝ Վիկտորյա թագուհու առջև։ 1858 թվականին ծնողները բաժանվեցին, և երեխաները մնացին իրենց հոր հետ։ Բաժանման պատճառը մնում է անհայտ, թեև, ըստ բամբասանքների, պատճառը Դիքենսի և իրենից շատ փոքր դերասանուհի Էլեն Թերնանի և/կամ Ջորջինա Հոգարթի սիրային հարաբերություններն էր։

Նրա առաջին ամուսինը եղել է արվեստագետ և գրող Չարլզ Օլսթըն Քոլինզը՝ Ուիլկի Քոլինզի կրտսեր եղբայրը։ Նրանք ամուսնացել են 1860 թվականի հուլիսի 17-ին։ Քոլինզի հետ ամուսնության ժամանակ Պերուջինին սիրային կապ է ունեցել Վալենտին Պրինսեպի հետ։ 1873 թվականին՝ ամուսնու մահվանից հետո, Քեյթն ամուսնացել է արվեստագետ Չարլզ Էդվարդ Պերուջինիի հետ։ 1873 թվականին զույգն ամուսնացել է գաղտնի, իսկ 1874 թվականին տեղի է ունեցել պաշտոնական արարողությունը։ Նրանք ունեցել են մեկ որդի՝ Լեոնարդ Ռալֆ Դիքենս Պերուջինին։ Նա մահացել է 1876 թվականի հուլիսի 24-ին՝ յոթ ամսականում։ Պերուջինիները ակտիվ էին գեղարվեստական հասարակության մեջ և պահպանում էին ընկերական կապերը Ջեյմս Մեթյու Բարրիի և Ջորջ Բեռնարդ Շոուի, ինչպես նաև դարարջանի այլ հայտնի մարդկանց հետ։ Ինչպես իր առաջին ամուսինը, նա էլ նկարչության հետ մեկտեղ զբաղվել է գրական գործունեությամբ։

Քեյթը կենսագիր Գլադիս Սթորիի «Դիքենս և դուստր» գրքի հիմնական տեղեկատվական աբյուրն էր։ Գրքում հաստատվում է Դիքենսի և Էլեն Թերնանի սիրային կապը։ Չարլզ Դիքենսի աջակիցները գիրքը համարել են անվստահելի, հատկապես Էլեն Թերնանի և երեխայի ծննդի մասին հատվածները։ Սակայն Ջորջ Բեռնարդ Շոուն գրել է «*The Times Literary Supplement»-*ը*,* որտեղ ասում էր, որ Քեյթը գրքում գրվածի մասին իրեն պատմել է քառասուն տարի առաջ։

Չարլզ Պերուջինին մահացել է 1918 թվականին և թաղվել՝ որդու կողքին։ Քեյթն ապրել է ևս տասը տարի և մահացել՝ 89 տարեկանում։ Մահվան պատճառներից մեկն էլ, ինչպես նշված էր վկայականում, եղել է գերհոգնածությունը։

Կարիերա
-------

12 տարեկանում Քեյթ Դիքենսն սկսել է սովորել արվեստ Բեդֆորդ քոլեջում՝ Բրիտանիայի՝ կանանց համար նախատեսված առաջին բարձրագույն ուսունական հաստատությունում։ Նա դարձավ հաջողակ դիմանկարչուհի և ժանրային գեղանկարչուհի, երբեմն համագործակցելով իր ամուսնու՝ Չարլզ Պերուջինիի հետ։ Քեյթը ձգտում էր տարբերվել հորից՝ չցանկանալով ճանաչվել միայն նրա փառքի շնորհիվ։

1880 թվականին Ջոն Էվերեթ Միլլեն պատկերել է նրան իր «ամենազարմանալի դիմանկարներից» մեկում։ 1881 թվականին այն ցուցադրվել է Գրոսվենոր պատկերասրահում՝ ամառային ցուցահանդեսում։ Նկարում Պերուջինին մեջքով է կանգնած նկարչին, սակայն ուրվագծվում են նրան բնորոշ հատկությունները։ Պերուջինիի՝ Գրոսվենոր պատկերասրահում ցուցադրված դիմանկարը եղել է ամուսնական նվեր Միլլեի կողմից։ Դա Միլլեի հետագա դիմանկարչական ոճի օրինակ էր․ ավելի ազատ, շքեղ և էսքիզային, քան պրեռաֆայելիտների նատուրալիզմը։ Գրոսվենորում ցուցադրության ժամանակ «Պերուջինին իրեն ներկայացնում է բարեկիրթ, զարգացած և արտիստական ընտանիքի անդամ»։ Նախկինում նա եղել էր Միլլեի «*The Black Brunswicker»* (1860) նկարի բնորդուհին .

1877 թվականին նա սկսել է ցուցադրել իր աշխատանքները Գեղարվեստի թագավորական ակադեմիայում։ Նա նաև պարբերաբար ցուցադրել է իր աշխատանքները «Ջրանկարիչների միությունում» և «Կին արվեստագետների միությունում»։ 1880 և 1882 թվականներին Պերուջինին երեք աշխատանք է ուղարկել Գրոսվենոր պատկերասրահ։ Մեկը՝ վերնագրված «*Civettina*» (1880), իտալական ժանրային գեղանկար է, որը պատկերում է մեջքով կանգնած աղջկա ուրվագիծ, ինչպես Միլլեի նկարածը։ Պերուջինին 1893 թվականին ցուցադրել է իր գործերը Չիկագոյի գիտության և արդյունաբերության թանգարանում և Կնոջ շենքում։

Պերուջինին հատկապես հայտնի է իր մանկական դիմանկարների շնորհիվ, դրանցից են՝ «Փոքրիկ տիկինը» (1879), «Ճագարներին կերակրողը» *(1884)*, «Դորոթի դը Միշել»-ը (1892) և «Ծաղկավաճառը»։

Գրականություն
-------------

* Gladys Storey, (1939) Dickens and Daughter, Frederick Muller, reprinted New York, Haskell House, 1971 – memoir by a close friend
* Lucinda Hawkins, (2006) Katey: The Life and Loves of Dickens's Artist Daughter, Doubleday, London, England.978-0385607421
* Lucinda Hawkins, (2013) Charles Dickens' Favorite Daughter: The Life, Loves, and Art of Katey Dickens Perugini, Globe Pequot Press, USA 978-0762785216
* Lucinda Hawkins, (2018) Dickens's Artistic Daughter Katey: Her Life, Loves & Impact, Pen & Sword History, London

Աշխատանքներ
-----------

* 
* 
* 
*

Տես նաև
-------

* Դիքենսների ընտանիքը

Ծանոթագրություններ
------------------

1. ↑  Benezit Dictionary of Artists — OUP, 2006. — ISBN 978-0-19-977378-7
2. ↑
3. ↑  SNAC — 2010.
4. ↑  Brian Stewart & Mervyn Cutten (1997). *The Dictionary of Portrait Painters in Britain up to 1920*. Antique Collectors' Club. ISBN 1-85149-173-2.
5. ↑  Hilary Margo Schor (1999). *Dickens and the Daughter of the House*. Cambridge: Cambridge University Press.
6. 1 2  «Kate Dickens Perugini». *Spartacus Educational*. Վերցված է 2020 թ․ մարտի 10-ին.
7. ↑  John Pateman, (2014) Fort Pitt to Fort William, 978-1304954725
8. 1 2  «Lucinda Hawksley | Dickens's Artistic Daughter, Katey». Վերցված է 2020 թ․ մարտի 10-ին.
9. ↑  Lucinda Hawksley, *Katey: The Life and Loves of Dickens's Artist Daughter*, New York, Doubleday, 2006.
10. ↑  Kate Dickens Perugini, "Dickens as a Lover of Art and Artists," *The Magazine of Art*, Vol. 27 (January and February 1903).
11. ↑  Kate Perugini, *The Comedy of Charles Dickens: A Book of Chapters and Extracts Taken from the Writer's Novels*, London, Chapman and Hall Ltd. 1906.
12. ↑  Kate Dickens Perugini, "*Edwin Drood* and the Last Days of Charles Dickens," *Pall Mall Magazine*, Vol. 37 (1906).
13. ↑  Gladys Storey, *Dickens and Daughter*, London, Frederick Muller Ltd. 1939; reprinted New York, Haskell House, 1971.
14. ↑  Michael Slater (2012), The Great Charles Dickens Scandal, Yale University Press, Reprint edition, Europe. 978-0300205282
15. ↑  «Charles Dickens' Favorite Daughter: The Life, Loves, and Art of Katey Dickens Perugini - Harvard Book Store». *www.harvard.com*. Վերցված է 2020 թ․ մարտի 10-ին.
16. ↑  Christopher Wood, *Victorian Painting*, Boston, Little, Brown & Co. 1999; pp. 227, 274–5.
17. 1 2  Denney, Colleen (2000). At the Temple of Art: The Grosvenor Gallery, 1877–1890. Issue 1165. *Portrait of Mrs. Kate Perugini*, page 153 Madison, NJ: Fairleigh Dickinson University Press. 0-8386-3850-3.
18. ↑  Nichols, K. L. «Women's Art at the World's Fair & Exposition, Chicago 1893». Վերցված է 2018 թ․ հուլիսի 30-ին.
19. ↑  Plarr, Victor (1899). *Men and Women of the Time: A Dictionary of Contemporaries* (անգլերեն). G. Routledge and sons, limited. էջ 850. «kate perugini a little woman.»

Արտաքին հղումներ
----------------

* 

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քեյթ Պերուջինի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · WikiTree · Rodovid |
|  |
| Բառարաններ և հանրագիտարաններ | Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 15017494 · BNF: 15503999t · GND: 132736616 · ISNI: 0000000116903851 · LCCN: nr95005451 · NTA: 067890377 · SUDOC: 14330075X · VIAF: 95734497 · ULAN: 500008746 · WorldCat VIAF: 95734497 |

 |

 |